open-index/open-wikipedia-markdown huggingface dataset:
Andamaanienpöllönen

**Andamaanienpöllönen** (*Otus balli*) on pöllöihin kuuluva lintu. Sitä tavataan Intialle kuuluvilla Andamaaneilla.

Sen elinpiiriä ovat subtrooppiset ja trooppiset alavat metsät sekä maaseudun puutarhat ja kaupunkialueet.

## Lähteet

## Aiheesta muualla
*
*
Julio Casas Regueiro

**Julio Casas Regueiro** (18. helmikuuta 1936 – 3. syyskuuta 2011) oli kuubalainen poliitikko. Hän oli valtioneuvoston varapuheenjohtaja ja vuodesta 2008 alkaen Kuuban puolustusministeri. Hän oli presidentti Raúl Castron oikea käsi ja maan vaikutusvaltaisimpia henkilöitä.

Regueiro toimi aiemmin MINFARin apulaisministerinä. Hän osallistui Kuuban vallankumoukseen 1958.

## Lähteet
Takaa haettu

**Takaa haettu** () on vuonna 1998 ensi-iltansa saanut komediaelokuva. Elokuvan pääosissa nähdään Leslie Nielsen, Richard Crenna, Kelly LeBrock, Melinda McGraw ja Michael York. Elokuva parodioi lukuisia elokuvia ja televisiosarjoja kuten *[[Takaa-ajettu]]*, *[[Näkymätön vihollinen (elokuva)|Näkymätön vihollinen]]*, *[[Tähtien sota]]*, *[[Kummisetä (elokuva)|Kummisetä]]*, *[[Casablanca (elokuva)|Casablanca]]*, *[[Die Hard – vain kuolleen ruumiini yli]]*, *[[Vaarallinen tehtävä]]*, *[[Titanic (vuoden 1997 elokuva)|Titanic]]*, *[[Vaarallinen suhde]]*, *[[Charlien enkelit]]*, *[[Baywatch]]*, *[[Ace Ventura – luonto kutsuu]]*, *[[Unelmien kenttä]]* ja *[[Epäillyt]]*. Elokuvan on ohjannut Pat Proft.

## Aiheesta muualla
* 
*
Troikka (Jari Tervon romaani)

**Troikka** on suomalaisen kirjailija Jari Tervon vuonna 2008 julkaistu romaani. Teos käsittelee kolmen Suomen sisällissodassa punaisten puolella taistelleen miehen vaiheita sodan jälkeen. Romaani on Suomen itsenäisyyden ajan poliittista historiaa käsittelevän trilogian kolmas osa. Sen aiempia osia ovat *[[Myyrä (kirja)|Myyrä]]* (2004) ja *[[Ohrana (kirja)|Ohrana]]* (2006).

## Katso myös
* Mannerheimin murhayritys 1920

## Lähteet
Hei, me pamputetaan!

**Hei, me pamputetaan!** (engl. *Police Squad!*) on vuonna 1982 esitetty televisiosarja. Sarjaa tehtiin kuuden jakson verran. Sarja parodioi *[[M Squad]]* -poliisisarjaa. Sarjan päätähtiä olivat Leslie Nielsen, Alan North, Peter Lupus, Ed Williams ja William Duell. Sarjan tuottivat Jim Abrahams, David Zucker ja Jerry Zucker. Sarjan myötä syntyivät *[[Mies ja alaston ase]]* -elokuvat. Sarja sai kaksi Emmy-palkintoa vuonna 1982 ja yhden Satellite Awardin vuonna 2006.

## Aiheesta muualla
*
Olympialaiset 1976

**Olympialaiset 1976** voivat tarkoittaa talvi- tai kesäolympialaisia 1976. 
* Talviolympialaiset 1976, järjestettiin Innsbruckissa, Itävallassa. 
* Kesäolympialaiset 1976, järjestettiin Montrealissa, Kanadassa.
Olympialaiset 1972

**Olympialaiset 1972** voivat tarkoittaa talvi- tai kesäolympialaisia 1972. 
* Talviolympialaiset 1972, järjestettiin Sapporossa, Japanissa. 
* Kesäolympialaiset 1972, järjestettiin Münchenissä, Länsi-Saksassa.
Jänismäki

**Jänismäki** on kylä Värtsilän kunnassa Karjalan tasavallassa. Kylä sijaitsee parin kilometrin päässä Suomen ja Venäjän rajalta Värtsilä-Sortavala-tien varrella.

Tien varressa oleva kauppakeskittymä tunnetaan Öljymäkenä. Öljymäellä on sekatavarakauppa, valuutanvaihtotoimisto Hirsitalo, bensa-asema Nordic, matkamuistomyymälä sekä vuonna 2011 avattu ravintola- ja elintarvikekauppakompleksi Kolmas Plus, jonka kahvila ja myymälä ovat auki lähes läpi vuorokauden.  

## Lähteet
Ignacio Nazareno Trejos Picado

**Ignacio Nazareno Trejos Picado** (s. 31. heinäkuuta 1928) on costaricalainen roomalaiskatolinen piispa. Hänet vihittiin papiksi 8. maaliskuuta 1952 ja nimitettiin San José de Costa Rican arkkihiippakunnan vihkipiispaksi sekä Aquae Albae in Mauretanian titulaaripiispaksi 5. tammikuuta 1968. Piispaksi vihkiminen seurasi 8. maaliskuuta. Pääkonsekraattorina toimi Paolino Limongi, jota avustivat Enrique Bolaños Quesada ja Delfín Quesada Castro.

19. joulukuuta 1974 Trejos Picado sai nimityksen San Isidro de El Generalin hiippakunnan piispaksi, jona hän toimi, kunnes jäi eläkkeelle 75-vuotispäivänään 31. heinäkuuta 2003.

## Lähteet
Enrique Bolaños Quesada

**Enrique Bolaños Quesada** (5. lokakuuta 1907 – 27. huhtikuuta 1992) oli costaricalainen roomalaiskatolinen piispa. Hänet vihittiin papiksi 30. marraskuuta 1933 ja nimitettiin Alajuelan hiippakunnan vihkipiispaksi sekä Andropoliin titulaaripiispaksi 6. joulukuuta 1962. Piispaksi vihkiminen seurasi 25. maaliskuuta 1963. Pääkonsekraattorina toimi Juan Vicente Solís Fernández, jota avustivat Delfín Quesada Castro ja Román Arrieta Villalobos.

Bolaños Quesada sai 6. maaliskuuta 1970 nimityksen Alajuelan piispaksi, jona hän toimi, kunnes jäi eläkkeelle 13. joulukuuta 1980. Hän osallistui Vatikaanin toiseen kirkolliskokoukseen.

## Lähteet
Nurmijärven kirkko

**Nurmijärven kirkko** on Nurmijärven seurakunnan vuonna 1793 valmistunut puukirkko, joka sijaitsee Nurmijärven kirkonkylässä. Kirkon rakentaja oli Matti Åkerblom. Kellotapuli on valmistunut vuonna 1795, ja sen rakensi Mats Åkergren. Kirkko on neljäs kirkonkylälle rakennettu puukirkko, edellinen 1692 rakennettu kirkko purettiin huonokuntoisena 1793. Tämän kirkon paikka oli nykyisellä hautausmaalla. Hautausmaan kiviaitaan on kiinnitetty kirkon muistotaulu.

## Historia
Kuningas Kustaa III oli 1776 säätänyt, että kirkot tuli rakentaa kivestä. Nurmijärveläiset vetosivat seurakunnan vähävaraisuuteen ja saivat luvan rakentaa puukirkon. 1700-luvun lopulla kirkonmäki oli järven rannalla, mutta Kirkkojärvi kuivattiin 1900-luvulla.

Kirkko on tasavartinen ristikirkko. Sisänurkissa on viisteet, ja kolmen sakaran päässä on eteishuoneet. Kirkon aumatulla paanukatolla on kattoratsastaja.

Kirkkoon on lahjoitettu runsaasti esineistöä, kuten keskirististä riippuva kynttiläkruunu, kynttilänjalat ja maljakot. Myös lasimaalaukset on saatu lahjoituksena.

Kirkon ulkomuotoa ja sisustusta on muutettu useaan otteeseen. Nykyinen ulkoasu on peräisin vuodelta 1932. Kirkko on maalattu ulkoa vuoden 1993 remontissa, jolloin myös katto tervattiin. Myös sisätiloissa on tapahtunut muutoksia. Muun muassa lehtereihin ja saarnastuoliin maalattiin 1830-luvulla apostolien kuvia ja muita raamatullisia kuvia, jotka 1880-luvulla peitettiin valkoisella maalilla. Sisätilat korjattiin ja maalattiin kirkon 200-vuotisjuhliin, ja vanhat seinämaalaukset otettiin esiin. Vuoden 1993 korjauksen suunnitteli Arkkitehtitoimisto Touko Saari.

Alttaritaulu, *Jeesuksen taivaaseen astuminen*, on vuodelta 1832 ja C. P. Elfströmin maalaama. Martti Porthanin vuonna 1993 rakentamat myöhäisbarokkiurut ovat 30-äänikertaiset. Ne ovat kirkon kolmannet urut.

1990-luvun korjauksessa kirkon penkkejä muotoiltiin mukavammin istuttavaksi, vaikka ne muutoin ovatkin alkuperäiset. Etuosan istuimet ovat nykyään siirrettävät, kuten myös alttarikaide, joten kirkossa on helpompi järjestää musiikki- ja kuorotilaisuuksia. Penkkimäärääkin on karsittu, alun perin kirkkoon mahtui koko silloinen Nurmijärven asujaimisto, noin tuhat henkeä. Nykyään sinne mahtuu noin 550.

Nurmijärven seurakunnalla on kaksi muuta kirkkoa, Klaukkalan vuonna 2004 valmistunut kirkko ja Rajamäen kirkko vuodelta 1938.

## Lähteet

## Aiheesta muualla

* Löytyykö Aleksis Kiven ihailema "kaunis madonna" Nurmijärven kirkosta? Kirkon maalausten paljastus ja restaurointi uskottu taiteilija Malinin tehtäväksi. Myös vanhan kirkon tornirakennelma löydetty nykyisen kirkon katon alta, Ilta-Sanomat, 07.06.1934, nro 128, s. 1, Kansalliskirjaston digitaaliset aineistot
Antonio Troyo Calderón

**Antonio Troyo Calderón** (18. lokakuuta 1923 Cartago – 1. joulukuuta 2015) oli costaricalainen roomalaiskatolinen piispa. Hänet vihittiin papiksi 30. marraskuuta 1947 ja nimitettiin San José de Costa Rican arkkihiippakunnan vihkipiispaksi sekä Burcan titulaaripiispaksi 27. elokuuta 1979. Piispaksi vihkiminen seurasi 21. syyskuuta. Pääkonsekraattorina toimi Román Arrieta Villalobos, jota avustivat Ignacio Nazareno Trejos Picado ja José Rafael Barquero Arce.

Troyo Calderón jäi eläkkeelle 13. heinäkuuta 2002.

## Lähteet
Kivi ja Kilpi

**Kivi ja Kilpi** on suomalainen television draamasarja, jonka juoni liikkuu antikvariaattitoiminnan ympärillä. Sen on ohjannut Joona Tena, joka on myös käsikirjoittanut sarjan Antti Tuurin kanssa. Sarjaa on tehty kaksi tuotantokautta vuosina 2001 ja 2003.

Päähenkilöt sarjassa ovat KTM Veijo Valenius (Taneli Mäkelä) ja kirjoista kaiken tietävä Ernest Holsti (Oiva Lohtander).

Sarja lähtee käyntiin siitä, että Veijo Valenius menettää hyvän työpaikkansa kirjakaupassa ja joutuu siksi ottamaan kontolleen isältään perimänsä antikvariaatin Kivi & Kilpi. Antikvariaatin kalustoon kuuluu kirjaekspertti Holsti, joka on kuitenkin kirjakaupan ulkopuolisessa maailmassa avuton kuin lapsi.

Ensimmäinen tuotantokausi keskittyy Aleksis Kiven Seitsemän veljeksen ensipainoksen metsästämiseen, jälkimmäinen tuotantokausi "Mestari" taas Eino Leinon kadonneen romaanikäsikirjoituksen etsimiseen.

## Rooleissa

## Lähteet
*http://tv1.yle.fi/juttuarkisto/kotimainen-draama/kotikatsomo-kivi-ja-kilpi 
*https://www.elonet.fi/fi/elokuva/1218290
*http://www.elonet.fi/title/is4q0v/. *Elonet*. Arkistoitu Yleistiedot-sivu.
Waveboard

**Waveboard** on kaksirenkainen ja kaksiosainen rullalauta, jonka molemmat osat taipuvat tarvittaessa sekä samaan että vastakkaisiin suuntiin joka mahdollistaa "surffaamisen" kaduilla. Tämä on uusi laji Suomessa. Itse laji syntyi Kaliforniassa 2009. Waveboard kuuluu casterboardeihin kuten myös ripstik timberwolf (molemmat lautamerkkejä).
Olympialaiset 1968

**Olympialaiset 1968** voivat tarkoittaa talvi- tai kesäolympialaisia 1968. 
* Talviolympialaiset 1968, järjestettiin Grenoblessa, Ranskassa. 
* Kesäolympialaiset 1968, järjestettiin México Cityssä, Meksikossa.
Hugo Barrantes Ureña

**Hugo Barrantes Ureña** (21. toukokuuta 1936 – 28. syyskuuta 2024) oli costaricalainen roomalaiskatolinen arkkipiispa. Hänet vihittiin papiksi 23. joulukuuta 1961 ja nimitettiin Puntarenasin hiippakunnan piispaksi 17. huhtikuuta 1998. Piispaksi vihkiminen seurasi 16. heinäkuuta. Pääkonsekraattorina toimi Román Arrieta Villalobos, jota avustivat Ignacio Nazareno Trejos Picado ja Héctor Morera Vega.

Barrantes Ureña sai 13. heinäkuuta 2002 nimityksen San José de Costa Rican arkkipiispaksi. Hän jäi eläkkeelle 4. heinäkuuta 2013, jolloin hänen seuraajakseen nimitettiin José Rafael Quirós Quirós.

## Lähteet
Louhijääkalat

**Louhijääkalat** (Bathydraconidae) on ahvenkaloihin kuuluva kalaheimo. Heimon lajit elävät kylmissä vesissä Etelämantereen lähellä.

## Taksonomia
Louhijääkalat jaetaan lähteestä riippuen 8&ndash;11 sukuun ja lajeja on noin 16, muun muassa louhijääkala (*Akarotaxis nudiceps*). Heimon molekyylifylogeneettisissä tutkimuksissa on osoittautunut, että se ei välttämättä ole monofyleettinen vaan parafyleettinen ja eräät lajit ovat hyvin lähellä jääkaloja (*Channichthyidae*). Eräät tutkijat jakavat louhijääkalat kolmeen alaheimoon *Bathydraconinae*, *Cygnodragoninae* ja *Gymnodraconinae*.

## Anatomia
Louhijääkalat ovat kooltaan noin 15&ndash;60&nbsp;cm pitkiä. Ne ovat ruumiinrakenteeltaan melko pitkulaisia, pää ja erityisesti kuono ovat litteät. Tyypillinen piirre heimon lajeille on, että selkäeviä on vain yksi ja se ei ole piikikäs, pyrstöevä on pyöreähkö. Jääkalojen tavoin, toisin kuin monilla muilla Notothenioidei-alalahkon heimoilla, louhijääkalat eivät kykene työntämään leukojaan eteenpäin. Kalat ovat suomuttomia tai suomut ovat pieniä.

## Levinneisyys
Louhijääkaloja tavataan Etelämantereen ympäristöstä. Eräät lajit elävät hyvinkin syvällä, jopa 2&nbsp;000 metrin syvyydessä merenpinnasta.

## Lähteet
Dorotheos

**Dorotheos** (, ; ”Jumalan lahja”) voi viitata seuraaviin:

* Dorotheos Gazalainen (505 – noin 565), munkki ja luostarin johtaja
* Dorotheos Sidonlainen (ensimmäinen vuosisata), antiikin kreikkalainen astrologi
* Dorotheos Tyroslainen (noin 255–362), pyhimys
* Dorotheos, 500-luvulla elänyt juristi
* Dorotheos (k. 533), itäroomalainen sotapäällikkö
Román Arrieta Villalobos

**Román Arrieta Villalobos** (13. marraskuuta 1924 – 8. maaliskuuta 2005) oli costaricalainen roomalaiskatolinen arkkipiispa. Hänet vihittiin papiksi 18. joulukuuta 1948 ja nimitettiin Tilaránin hiippakunnan piispaksi 12. elokuuta 1961. Piispaksi vihkiminen seurasi 21. syyskuuta. Pääkonsekraattorina toimi Gennaro Verolino, jota avustivat Carlos Humberto Rodríguez Quirós ja Juan Vicente Solís Fernández.

Arrieta Villalobos osallistui Vatikaanin toiseen kirkolliskokoukseen. Hän sai 2. heinäkuuta 1979 nimityksen San José de Costa Rican arkkipiispaksi, jona hän toimi, kunnes jäi eläkkeelle 13. heinäkuuta 2002.

## Lähteet
Ferdinand Maemba Liwoke

**Ferdinand Maemba Liwoke** (8. huhtikuuta 1939 – 26. marraskuuta 2025) oli kinshasankongolainen roomalaiskatolinen piispa. Hänet vihittiin papiksi 15. elokuuta 1969 ja nimitettiin Lolon hiippakunnan vihkipiispaksi sekä Balianan titulaaripiispaksi 17. maaliskuuta 1983. Piispaksi vihkiminen seurasi 10. heinäkuuta. Pääkonsekraattorina toimi Frédéric Etsou-Nzabi-Bamungwabi, jota avustivat Joseph Ignace Waterschoot ja Louis Nganga a Ndzando.

28. elokuuta 1987 Maemba Liwoke sai nimityksen Lolon piispaksi. Hän jäi eläkkeelle tammikuussa 2015.

## Lähteet
Louis Nkinga Bondala

**Louis Nkinga Bondala** CICM (s. 20. kesäkuuta 1937) on kinshasankongolainen roomalaiskatolinen piispa. Hänet vihittiin papiksi 7. elokuuta 1966 ja nimitettiin Kolen hiippakunnan piispaksi 28. tammikuuta 1980. Piispaksi vihkiminen seurasi 4. toukokuuta. Pääkonsekraattorina toimi paavi Johannes Paavali II, jota avustivat Agnelo Rossi ja Joseph-Albert Malula.

13. maaliskuuta 1996 Nkinga Bondala sai nimityksen Lisalan hiippakunnan koadjuuttoripiispaksi, ja 6. heinäkuuta 1997 hänestä tuli sen piispa. Hän jäi eläkkeelle 11. helmikuuta 2015.

## Lähteet
Léon Lesambo Ndamwize

**Léon Lesambo Ndamwize** (21. kesäkuuta 1929 – 19. marraskuuta 2017) oli kinshasankongolainen roomalaiskatolinen piispa. Hänet vihittiin papiksi 21. heinäkuuta 1956 ja nimitettiin Inongon hiippakunnan piispaksi 12. kesäkuuta 1967. Piispaksi vihkiminen seurasi 15. lokakuuta. Pääkonsekraattorina toimi Émile André Jean-Marie Maury, jota avustivat Jan van Cauwelaert ja Martin-Léonard Bakole wa Ilunga.

Lesambo Ndamwize jäi eläkkeelle 27. heinäkuuta 2005.

## Lähteet
Louis Nganga a Ndzando

**Louis Nganga a Ndzando** (1923 Ndeke Mabela – 13. helmikuuta 2014) oli kinshasankongolainen roomalaiskatolinen piispa. Hänet vihittiin papiksi 22. helmikuuta 1953 ja nimitettiin Lisalan hiippakunnan vihkipiispaksi sekä Athyran titulaaripiispaksi 18. huhtikuuta 1961. Piispaksi vihkiminen seurasi 9. heinäkuuta. Pääkonsekraattorina toimi François Van den Berghe, jota avustivat Léon Théobald Delaere ja Joseph-Albert Malula.

25. marraskuuta 1964 Nganga a Ndzando sai nimityksen Lisalan piispaksi, jossa tehtävässä hän toimi, kunnes jäi eläkkeelle 6. heinäkuuta 1997. Hän osallistui Vatikaanin toiseen kirkolliskokoukseen 1962–1965.

## Lähteet
Dorotheos (sotapäällikkö)

**Dorotheos** (k. 533) oli itäroomalainen sotapäällikkö, joka johti roomalaisia joukkoja Armeniassa 530-luvun alussa. Hänen arvonimensä oli *[[Magister militum|magister militum per Armeniam]]*.

## Elämä

Itä-Rooman ja sassanidien Persian välisen sodan aikana (527–532) vuonna 530 Dorotheos oli Armeniassa *magister militum praesentalis* Sittaksen alaisuudessa. Kuultuaan, että persialaiset olivat kokoamassa armeijaa lähellä Theodosiopolista, Sittas ja Dorotheos tekivät yllätyshyökkäyksen persialaisten leiriin saaden runsaasti ryöstösaalista. Persialaiset pakenivat ja roomalaiset palasivat omille alueilleen. Persialaiset kokosivat uuden armeijan ja hyökkäsivät roomalaisten hallitsemaan Armeniaan, mutta Sittas ja Dorotheos kukistivat heidät Satalan taistelussa.

Callinicumin taistelun jälkeen vuonna 531 Dorotheos johti joukkoja persialaisten alueelle (luultavasti Persarmeniaan) ja valtasi useita persialaisten linnoituksia. Myöhemmin samana vuonna hunnit hyökkäsivät Armeniaan ja etenivät Euphratensiksen provinssiin ja Kilikiaan asti. Hunnit perääntyivät kuullessaan Dorotheoksen armeijan lähestyvän, mutta Dorotheos seurasi heitä ja onnistui saamaan takaisin suuren osan hunnien keräämästä ryöstösaaliista.

Vuonna 533 Dorotheos osallistui vandaalien vastaiseen sotaretkeen (vandaalisota), ja hän oli yksi Rooman armeijan foederati-joukkojen yhdeksästä komentajasta. Dorotheos kuitenkin sairastui matkalla Pohjois-Afrikkaan, ja kuoli Cataniassa, Sisiliassa. Aikalaishistorioitsija Prokopioksen mukaan joukot surivat häntä suuresti. Prokopios kuvasi Dorotheosta älykkääksi ja taitavaksi sodankävijäksi.

## Lähteet
* 
* 

### Viitteet
Joseph Kesenge Wandangakongu

**Joseph Kesenge Wandangakongu** (4. huhtikuuta 1928 – 19. helmikuuta 2021) oli kinshasankongolainen roomalaiskatolinen piispa. Hänet vihittiin papiksi 20. heinäkuuta 1957 ja nimitettiin Molegben hiippakunnan piispaksi 5. syyskuuta 1968. Piispaksi vihkiminen seurasi 25. tammikuuta 1969. Pääkonsekraattorina toimi Pierre Wijnants, jota avustivat François Van den Berghe ja Louis Nganga a Ndzando.

Kesenge Wandangakongu erosi tehtävistään 18. lokakuuta 1997.

## Lähteet
Lentopallon miesten SM-sarjakausi 1988–1989

**Lentopallon miesten mestaruussarjassa** kaudella 1988-1989 pelattiin kymmenen joukkueen runkosarja, josta neljä parasta jatkoi loppusarjaan. Muut joukkueet jatkoivat alemmassa jatkosarjassa taistelua sarjapaikoista, joita seuraavalle kaudelle oli tarjolla vain kahdeksan. 

## Miesten SM-sarja

### Runkosarja

### Jatkosarja
Jatkosarjaan annettiin lähtöpisteitä runkosarjan perusteella 4-2-1-0.

### Pudotuspelit

#### Loppuottelut

#### Pronssiottelut

### Alempi jatkosarja

Jatkosarjaan annettiin lähtöpisteitä runkosarjan perusteella 5-4-3-2-1-0.

Vammalan Lentopallo ja Seinäjoen Maila-Jussit putosivat suoraan ykkössarjaan.

## Lähteet

* Suomen Lentopalloliitto: Miesten SM-taulukot 1957-2009
* Siukonen-Ahola: Urheilu Tieto 1990, Spartakus Oy ()
* Petri Nevalainen: Se on PLAY! sivut 92-93 ()
Zac MacMath

**Zachary Michael ”Zac” MacMath** (s. 7. elokuuta 1991 St. Petersburg, Florida, Yhdysvallat) on yhdysvaltalainen jalkapallomaalivahti. Hän edustaa Major League Soccerin Philadelphia Unionia.

## Seurajoukkueura

Ennen ammattilaisuraansa MacMath pelasi yliopistojalkapalloa Marylandin yliopiston joukkueessa Terrapinsissä vuosina 2008–2010. Maryland voitti  vuonna 2008 ja ylsi MacMathin aikana lisäksi kahdesti puolivälieriin. Joukkueen ykkösmaalivahtina toiminut MacMath valittiin muun muassa Atlantic Coast Conferencen tähdistöjoukkueeseen vuosina 2009–2010 ja kansallisen jalkapallovalmentajaliiton NSCAA:n tähdistöjoukkueeseen vuonna 2010. Kesällä 2010 hän kävi harjoittelemassa englantilaisseura Evertonissa maanmiehensä Tim Howardin opastuksessa.

MacMath siirtyi ammattilaiseksi kolmannen yliopistovuotensa jälkeen ja osallistui Major League Soccerin vuoden 2011 MLS SuperDraft -varaustilaisuuteen, jossa Philadelphia Union varasi hänet ensimmäisellä kierroksella numerolla viisi. Hän teki MLS-debyyttinsä 3. syyskuuta 2011 vierasottelussa Real Salt Lakea vastaan, missä hän korvasi loukkaantuneen Faryd Mondragónin puoliajalla.

## Maajoukkueura

MacMath kuului Yhdysvaltain jalkapalloliiton IMG Soccer Academy -koulutusohjelmaan vuosina 2006–2008. Hän osallistui alle 17-vuotiaiden MM-kilpailuihin vuonna 2007, missä hän pelasi kahdessa alkulohko-ottelussa.

Sittemmin MacMath on pelannut Yhdysvaltain alle 20-vuotiaiden joukkueessa muun muassa Milk Cup -harjoitusturnauksessa vuonna 2010, missä Yhdysvallat voitti mestaruuden, ja CONCACAFin alle 20-vuotiaiden mestaruuskilpailuissa vuonna 2011.

## Lähteet

## Aiheesta muualla

* Zac MacMathin esittely Philadelphia Unionin sivustolla 
* Zac MacMathin esittely Major League Soccerin sivustolla
Joseph Bolangi Egwanga Ediba Tasame

**Joseph Bolangi Egwanga Ediba Tasame** (29. joulukuuta 1937 – 1. heinäkuuta 2019) oli kinshasankongolainen roomalaiskatolinen piispa. Hänet vihki papiksi Budjalan hiippakuntaan paavi Paavali VI 6. tammikuuta 1966, ja hänet nimitettiin Budjalan piispaksi 24. tammikuuta 1974. Piispaksi vihkiminen seurasi 14. heinäkuuta. Pääkonsekraattorina toimi François Van den Berghe, jota avustivat Louis Nganga a Ndzando ja Joseph Kesenge Wandangakongu.

Bolangi Egwanga Ediba Tasame erosi tehtävistään 22. lokakuuta 2009. Hän kuoli 1. heinäkuuta 2019.

## Lähteet
Albert Onyembo Lomandjo

**Albert Onyembo Lomandjo** (6. heinäkuuta 1931 Kindu – 11. tammikuuta 2016) oli spiritaaneihin kuulunut kinshasankongolainen roomalaiskatolinen piispa. Hänet vihittiin papiksi 27. heinäkuuta 1958 ja nimitettiin Kindun hiippakunnan piispaksi 17. toukokuuta 1966. Piispaksi vihkiminen seurasi 11. joulukuuta. Pääkonsekraattorina toimi Émile André Jean-Marie Maury, jota avustivat Aloys Mulindwa Mutabesha Mugoma Mweru ja Gustave Joseph Bouve.

Onyembo Lomandjo erosi tehtävistään 17. tammikuuta 1978.

## Lähteet
Gustave Olombe Atelumbu Musilamu

**Gustave Olombe Atelumbu Musilamu** (1. toukokuuta 1927 – 17. helmikuuta 2011) oli kinshasankongolainen roomalaiskatolinen piispa. Hänet vihittiin papiksi 28. heinäkuuta 1957 ja nimitettiin Wamban hiippakunnan piispaksi 5. syyskuuta 1968. Piispaksi vihkiminen seurasi 2. helmikuuta 1969. Pääkonsekraattorina toimi Bruno Torpigliani, jota avustivat Albert Onyembo Lomandjo ja Guillaume van den Elzen.

Olombe Atelumbu Musilamu erosi tehtävistään 11. kesäkuuta 1990.

## Lähteet
André Mayamba Mabuti Kathongo

**André Mayamba Mabuti Kathongo** (1931 Mukila – 12. huhtikuuta 2016) oli kinshasankongolainen roomalaiskatolinen piispa. Hänet vihittiin papiksi 12. heinäkuuta 1959 ja nimitettiin Popokabakan hiippakunnan koadjuuttoripiispaksi 27. huhtikuuta 1978. Piispaksi vihkiminen seurasi 27. elokuuta. Pääkonsekraattorina toimi Pierre Bouckaert, jota avustivat Edoardo Rovida ja Alexander Mbuka-Nzundu.

1. joulukuuta 1979 Mayamba Mabuti Kathongosta tuli Popokabakan piispa, jona hän toimi, kunnes erosi tehtävistään 24. syyskuuta 1993.

## Lähteet
Flash Point

**Flash Point** (, *Dou fo sin*) on vuonna 2007 ensi-iltansa saanut hongkongilainen rikostoimintaelokuva. Elokuvan ohjasi Wilson Yip ja käsikirjoitti Szeto Kam-Yuen yhdessä Nicholl Tangin kanssa. Pääosissa näyttelivät Donnie Yen, Louis Koo ja Collin Chou.

## Juoni
Ma Jun on väkivaltaisista otteistaan tunnettu poliisi, joka yrittää Wilsonin kanssa saada kiinni vietnamilaisveljeskolmikon salakuljetuksesta. Wilson on soluttautunut veljesten jengiin, mutta paljastuu myöhemmin petturiksi ja loukkaantuu pahoin. Myöhemmin Wilsonin päästyä sairaalasta kotiin hän pitää juhlat, jonne tulevat myös hänen työkaverinsa. Vietnamilaisveljekset kuulevat asiasta ja räjäyttävät Wilsonin asunnon pommilla. Wilson ja Jun selviävät hengissä, mutta muut vieraat kuolevat. Jun päättää lähteä jengin perään yhä aggressiivisemmin ja unohtaen välillä poliisien käytännöt.

## Rooleissa

## Palkinnot
### Voitetut
*Golden Horse
**2007 Paras toimintakoreografia: Donnie Yen

*Hong Kong Film 
**2008 Paras toimintakoreografia: Donnie Yen

*Taurus Award
**2008 Paras toiminta ulkomaalaisessa elokuva: Donnie Yen

### Ehdokkuudet
*Golden Horse
**2007 Parhaat äänitehosteet: Steve Burgess ja Sam Wang

*Hong Kong Film 
**2008 Paras äänisuunnittelu: Steve Burgess ja Sam Wang

## Aiheesta muualla
* Leffatykin arvostelu
Edouard Mununu Kasiala

**Edouard Mununu Kasiala** (15. elokuuta 1936 – 4. joulukuuta 2022 Bryssel, Belgia) oli trappisteihin kuulunut kinshasankongolainen roomalaiskatolinen piispa. Hänet vihittiin papiksi 20. elokuuta 1967 ja nimitettiin Kikwitin hiippakunnan vihkipiispaksi sekä Aquae Flaviaen titulaaripiispaksi 8. marraskuuta 1984. Piispaksi vihkiminen seurasi 24. maaliskuuta 1985. Pääkonsekraattorina toimi Alexander Mbuka-Nzundu, jota avustivat Eugène Biletsi Onim ja André Mayamba Mabuti Kathongo.

10. maaliskuuta 1986 Mununu Kasiala sai nimityksen Kikwitin piispaksi. Hän siirtyi eläkkeelle 19. marraskuuta 2016. Eläköitymisensä jälkeen hän kampanjoi ebolaviruksen leviämistä vastaan hiippakuntansa radioaseman avulla jakaen ohjeita viruksen leviämisen ehkäisemiseksi.

## Lähteet
Dirt 3

**DiRT 3** on Colin McRae: DiRT 2 -pelin seuraaja. Peli ilmestyi toukokuussa 2011. Peli on tehty Xbox 360:lle, PlayStation 3:lle ja PC:lle. Pelissä on sarjan aiemmista peleistä tuttuja kisamuotoja kuten LandRush, RallyCross, Rally (mukana Suomen ja Norjan rallit) ja TrailBlazer. Uusina pelimuotoina on tullut Gymkhana ja Head2Head -kaksinkamppailukisa.
Pelissä suoritetaan yksi kisakausi kerrallaan ja aina kauden lopussa on X-Game's-loppukisat. Pelissä saa uusia sponsoreita aina tietyn levelin jälkeen.
Uutena peliin on myös tullut mahdollisuus kuvata omaa ajoaan ja tallentaa se YouTubeen, mutta vain minuutin otoksia.
Vaikka DiRT 3 on Colin McRae: Dirt2:n seuraaja, ei peli kuitenkaan enää kuulu Colin McRae -sarjaan.

Pelissä on WRC-rallisarjasta tuttuja kuljettajia kuten Ken Block ja Sébastien Ogier.
Nordic Editionissa on mukana myös suomalaiskuljettajia,  muun muassa Henri Saarinen.

## Aiheesta muualla
* Pelin viralliset sivut
José Moko Ekanga

**José Moko Ekanga** PSS (s. 18. heinäkuuta 1958 Kinshasa) on kinshasankongolainen roomalaiskatolinen piispa. Hänet vihittiin papiksi Kinshasan arkkihiippakuntaan 1. elokuuta 1986 ja nimitettiin Idiofan hiippakunnan piispaksi 26. toukokuuta 2009. Piispaksi vihkiminen seurasi 15. elokuuta. Pääkonsekraattorina toimi Laurent Monsengwo Pasinya, jota avustivat Louis Nzala Kianza ja Edouard Mununu Kasiala.

## Lähteet
Christian Taylor

**Christian Taylor** (s. 18. kesäkuuta 1990) on yhdysvaltalainen yleisurheilija.

Alle 18-vuotiaiden MM-kisoissa 2007 hän voitti kolmiloikan ja sijoittui pituushypyssä kolmanneksi. Vuoden 2008 alle 20-vuotiaiden MM-kilpailuissa hän sijoittui pituushypyssä seitsemänneksi ja kolmiloikassa kahdeksanneksi. Lisäksi hän juoksi 4×400 metrin viestissä alkuerissä Yhdysvaltain joukkueessa. Loppukilpailussa toisella kokoonpanolla juossut joukkue voitti kultaa.

Daegun MM-kilpailuissa 2011 hän voitti maailmanmestaruuden kautta aikain viidenneksi parhaalla tuloksella 17,96 m. Hänestä tuli 21-vuotiaana kolmiloikan nuorin maailmanmestari. Istanbulin sisäratojen MM-kilpailuissa 2012 hän sijoittui toiseksi tuloksella 17,63 m. Kesäolympialaisissa 2012 Lontoossa Taylor voitti kolmiloikan olympiakultaa tuloksella 17,81 m. Moskovan MM-kilpailuissa 2013 hän sijoittui neljänneksi tuloksella 17,20. Moskovan MM-kilpailuiden jälkeen Taylor vaihtoi ponnistavan jalkansa vasemmasta oikeaksi polvivaivojen vuoksi.

Pekingin MM-kilpailuissa 2015 Taylor voitti maailmanmestaruuden tuloksella 18,21 m. Tulos oli kautta aikain toiseksi paras ja jäi Jonathan Edwardsin maailmanennätyksestä kahdeksan senttimetriä. Hän voitti olympiakultaa jälleen Rio de Janeirossa 2016 tuloksella 17,86. Hän voitti kolmannen maailmanmestaruutensa Lontoossa 2017 tuloksella 17,68 ja neljännen Dohassa 2019 tuloksella 17,92. Tokion olympialaisiin 2021 hän ei pystynyt osallistumaan hänen akillesjänteensä revettyä kilpailuhypyssä Ostravassa toukokuussa 2021. Hän karsiutui loppukilpailusta Eugenen MM-kilpailuissa 2022.

Taylor perusti marraskuussa 2019 ammattilaisyleisurheilijoille oman yhdistyksen, joka ajaa heidän etuaan ja antaa heille sananvaltaa tulevaisuudessa. Tämä oli vastatoimi sille kun Kansainvälinen yleisurheiluliitto IAAF päätti karsia Timanttiliigasta kahdeksan lajia pois kysymättä asiaa urheilijoilta itseltään.

## Henkilökohtaiset ennätykset
:Lähde: IAAF
;Ulkoradat
* 200 metrin juoksu: 20,70 (2013)
* 400 metrin juoksu: 45,07 (2018)
* Pituushyppy: 819 (2010)
* Kolmiloikka: 18,21 (2015)

;Sisäradat
* Pituushyppy: 802 (2009)
* Kolmiloikka: 17,63 (2012)

## Lähteet
Vlado Ilievski

**Vlado Ilievski** (; s. 19. tammikuuta 1980 Strumica) on pohjoismakedonialainen koripalloilija, joka edustaa nykyisin Anadolu Efesiä.

## Ura
Ilievski aloitti koripallon KK Nemetali Strumican juniorijoukkeissa, joista hän nousi edustusjoukkueeseen jo kaudella 1995–1996. Kauden 1997–1998 Ilievski pelasi lukiokoripalloa Connecticutissa, mutta palasi seuraavaksi kaudeksi Eurooppaan, jossa hän siirtyi KK Partizaniin. Hän pelasi seurassa kaksi ja puoli kautta, ja siirtyi joulukuussa 2000 turkkilaiseen Antbirlik Antalyaan. Antalyassa Ilievski teki 16,4 pistettä ottelua kohden ja siirtyi seuraavaksi kaudeksi KK Union Olimpijaan, jossa hän vietti kaksi kautta. 

Vuonna 2003 hän liittyi FC Barcelonan joukkueeseen, jossa hän voitti Espanjan-mestaruuden. Kahden kauden jälkeen Ilievski vaihtoi seuraa italialaiseen Pallacanestro Virtus Romaan, josta hän siirtyi tammikuussa 2007 Virtus Bolognaan. Kauden 2007–2008 Ilievski pelasi Mens Sana Basketissa, jonka jälkeen hän siirtyi takaisin Union Olimpijaan. Tammikuussa 2009 hän siirtyi loppukaudeksi Saski Baskoniaan, josta hän palasi jälleen Union Olimpijaan. Ilievski edusti seuraa vuoteen 2011 asti, jonka jälkeen hän liittyi Anadolu Efesiin.

## Lähteet

## Aiheesta muualla
*Euroliigan pelaajaprofiili 
*Lega Basket Serie A:n pelaajaprofiili  
*ACB:n pelaajaprofiili
Skeleton talviolympialaisissa 2014

**[[Skeleton]]issa** kilpailtiin **[[talviolympialaiset 2014|Sotšin 2014 talviolympialaisissa]]** 13. – 15. helmikuuta Sanki-liu'untakeskuksella. Paikalle yleisöä mahtui 9&nbsp;000 henkeä. Tapahtumia oli kaksi, joista toinen oli miehille ja toinen naisille.

## Kilpailun aikataulu
Ajat ovat (UTC+4).

## Mitaliyhteenveto

### Mitalitaulukko

### Mitalistit

## Lähteet

## Aiheesta muualla
*Skeleton Sotšin 2014 talviolympialaisten ja -paralympialaisten virallisilla sivuilla
Louis Mbwôl-Mpasi

**Louis Mbwôl-Mpasi** OMI (s. 11. helmikuuta 1931) on kinshasankongolainen roomalaiskatolinen piispa. Hänet vihittiin papiksi 26. tammikuuta 1962 ja nimitettiin Isangin hiippakunnan vihkipiispaksi sekä Carcabian titulaaripiispaksi 4. kesäkuuta 1984. Piispaksi vihkiminen seurasi 25. marraskuuta. Pääkonsekraattorina toimi Augustin Fataki Alueke, jota avustivat Lodewijk Antoon Jansen ja Eugène Biletsi Onim.

1. syyskuuta 1988 Mbwôl-Mpasi sai nimityksen Isangin ja 20. toukokuuta 1997 Idiofan hiippakunnan piispaksi. Hän jäi eläkkeelle 31. toukokuuta 2006.

## Lähteet
Stéphane Richelmi

**Stéphane Richelmi** (s. 17. maaliskuuta 1990 Monte Carlo) on monacolainen moottoriurheilija. Hän on entisen MM-rallikuljettajan Jean-Pierre Richelmin poika.

## Ura
### Formula Renault
Richelmi aloitti ajouransa Belgian Formula Renault 1.6 -sarjassa vuonna 2006 sijoittuen sarjan 12:nneksi. Seuraavana vuonna hän siirtyi Eurocup Formula Renault 2.0 -sarjaan, jossa ei kuitenkaan päässyt pisteille ja sijoittui 18:nneksi. Richelmi kilpaili samana vuonna kaksi kilpailua Italian Formula Renault -sarjassa. Vuonna 2008 Richelmi kilpaili Formula Renault 2.0 West European Cup -sarjassa, missä hän sai 10 pistettä ja jätti sarjan kesken kauden sijoittuen lopputuloksissa 16:nneksi.

### Formula 3
Vuonna 2008 Richelmi kilpaili myös Formula 3 Euroseries -sarjassa kuuden kilpailun ajan. Hänen paras sijoituksena oli 18:s sija, minkä hän saavuttii ensimmäisessä kilpailussaan Barcelonassa. Vuonna 2009 Richelmi siirtyi kilpailemaan Britannian Formula 3 -sarjaan. Hän keräsi neljä pistettä sijoittuen sarjan 19:nneksi. Richelmi ajoi samana vuonna myös Italian Formula 3 -sarjaa. Siellä hän keräsi 92 pistettä ja sijoittui sarjan kuudenneksi. Kaudella 2010 hän sijoittui saman sarjan toiseksi ottaen neljä voittoa ja yhden paalupaikan. 

### GP2

Vuonna 2011 Richelmi siirtyi kilpailemaan World Series by Renault -sarjaan, jossa hän sai kuusi pistettä. Samana vuonna Richelmi ajoi Monzassa kaksi kilpailua GP2-sarjassa tuuraten Belgiassa loukkaantunutta maanmiestään Stefano Colettia. Vuonna 2012 Richelmi ajoi täyden kauden GP2-sarjassa jatkaen Trident-tallissa. Hän saavutti yhden palkintosijan ja 25 pistettä sijoittuen sarjan 18:nneksi. Vuonna 2013 Richelmi jatkoi GP2-sarjassa DAMS-tallissa. Hän saavutti yhden paalupaikan ja yhden kakkossijan kauden aikana sijoittuen sarjan kahdeksanneksi. Vuonna 2014 Richelmi jatkoi GP2:ssa samassa tallissa. Hän otti ensimmäisen GP2-voittonsa kotiradallaan Monacon sprinttikilpailussa. Loppupisteissä hän sijoittui sarjan yhdeksänneksi.

### Blancpain Sprint Series
Vuodesta 2014 eteenpäin Richelmi on ajanut Blancpain Sprint Series -sarjassa.

## GP2-tulokset

## Lähteet
Louis Nzala Kianza

**Louis Nzala Kianza** (6. helmikuuta 1946 – 26. marraskuuta 2020) oli kinshasankongolainen roomalaiskatolinen piispa. Hänet vihittiin papiksi 25. elokuuta 1972 ja nimitettiin Popokabakan hiippakunnan piispaksi 22. huhtikuuta 1996. Piispaksi vihkiminen seurasi 14. heinäkuuta. Pääkonsekraattorina toimi Faustino Sainz Muñoz, jota avustivat Frédéric Etsou-Nzabi-Bamungwabi ja Edouard Mununu Kasiala.

## Lähteet
Construcciones y Auxiliar de Ferrocarriles

**Construcciones y Auxiliar de Ferrocarriles** (lyh. CAF) on espanjalainen kiskoliikennekaluston valmistaja. Yrityksen päämaja on Beasainin kaupungissa Baskimaassa. CAF suunnittelee ja valmistaa kauko- ja lähijunakalustoa sekä raitiovaunuja ja metrojunia sekä tuottaa kalustonhuoltopalveluita. Yritys on valmistanut ensimmäiset kymmenen Sm4-lähijunayksikköä suomalaiselle VR:lle ja Helsingin metron M300-sarjan metrojunat.


Tiedosto:CAF Tram Belgrade.jpg|CAF:n matalalattiainen Urbos-raitiovaunu Belgradissa.
Tiedosto:Utebo 01.JPG|CAF:n valmistama lähijuna Utebon rautatieasemalla Zaragozassa.
Tiedosto:599 aparcado en apartadero de Valladolid.jpg|Renfen CAF:lta tilaama mallin 599 kaukojunayksikkö.


## Lähteet

## Aiheesta muualla

*CAF:n virallinen sivusto
Lahti-Samppa

**Lahti-Samppa** (oik. **Samppa Rinne**) on suomalainen hip hop -musiikkiin erikoistunut tuottaja Lahdesta.

## Diskografia
* Napsuu (2005)
* Vertaa (2006)

## Tuottajana
### 2004
#### [[Jodarok]] – ''[[Hukattu aika]]''
*1. "Tervetulloo (MilleniumFalkon)"
*8. "Laitonta mainosta"

#### [[Jodarok]] – ''[[Stabiili asunnoton]]''
*4. "KELA sitä"

#### [[Jodarok]] – ''[[Teille ei tarjoilla promo]]''
*4. "KELA sitä"

### 2008
#### [[Eri esittäjiä]] – ''[[Redrum-187 -kokoelma]]''
*1. "Luodista päähän" (Jodarok)

### 2009
#### [[Jontti]] & [[Jodarok]] – ''[[Uuden ajan avaruususkonto]]''
*3. "Käteistä & huoria"
*9. "Räpit vuoteen X" (mukana Rauha-Täti)
*14. "Luodista päähän"

#### [[OG Ikonen]] – ''[[Mieron tiellä]]''
*12. "Takas Rypysuolle"

#### [[Hannibal (artisti)|Hannibal]] & Joku Roti Mafia – ''[[Streets of Nekala]]''
*9. "Suoraan 70-luvulta"
*11. "Samaa paskaa, eri päivä" (mukana Lauri Räpping Vantaanjoki & Tykopaatti)
*19. "Sen täytyy olla niin"

### 2010
#### [[Hannibal (artisti)|Hannibal]] & Joku Roti Mafia – ''[[Ad Portas]]''
*6. "Legendastatus"
*8. "Eilen-tännään-huomena"
*14. "Eilen-tännään-huomena posse" (mukana 6-Mäki, R-Syke, Tykopaatti, Lauri Räpping Vantaanjoki, Tapani Kansalainen, Roitown Ink, Härmälän Tyyli, Kriso, Are & Raimo)

### 2011
#### [[Jodarok]] – ''[[Valvo viiteen nuku kolmeen]]''
*1. Lokki 1980 (tuotannossa mukana Jodarok)
*2. Herää herää (tuotannossa mukana Jodarok)
*3. Peittoo kiskoo (tuotannossa mukana Jodarok)
*4. Alaskaan (mukana Stepa, tuotannossa mukana Jodarok)
*5. Matukkapoika (tuotannossa mukana Jodarok)
*6. Mitä tapahtu (mukana Seyed Ali, tuotannossa mukana Jodarok)
*8. Ei tänne kettään tuu (mukana Tykopaatti, tuotannossa mukana Jodarok)
*9. Kaukaa (tuotannossa mukana Jodarok)
*11. Esimerkki (tuotannossa mukana Jodarok)
*12. Just mun tuuria (mukana Super Janne, tuotannossa mukana Jodarok)

## Lähteet

## Aiheesta muualla
* Lahti-Sampan haastattelu Redrum-187 -sivustolla
Lentopallon miesten SM-sarjakausi 1987–1988

**Lentopallon miesten mestaruussarjassa** kaudella 1987–1988 pelattiin kymmenen joukkueen nelinkertainen runkosarja, josta kaksi parasta selvisi suoraan loppuotteluihin ja kaksi seuraavaa pronssikamppailuun. Aiemmista vuosista poiketen ei jatkosarjoja pelattu, eikä myöskään välieräsarjoja. Sarjan viimeinen putosi suoraan ykkössarjaan ja yhdeksänneksi sijoittunut joutui karsimaan paikastaan. 

## Miesten SM-sarja

### Runkosarja

Jyväskylän Kiri putosi suoraan ykkössarjaan, jonka voittaja Etelä-Kuopion Ilves nousi SM-sarjaan.

### Mitaliottelut

#### Loppuottelut

#### Pronssiottelut

### SM-sarjakarsinta

## Lähteet

* Suomen Lentopalloliitto: Miesten SM-taulukot 1957-2009
* Siukonen-Ahola: Urheilu Tieto 1989, Spartakus Oy ()
* Rauno Liimatainen: Suuri Lentopalloteos II, sivu 302 ()
* Petri Nevalainen: Se on PLAY! sivu 88 ()
Lübeck-Travemünde F4

**Lübeck-Travemünde F4** oli Saksan keisarikunnan laivaston käytössä ollut kaksitasoinen ja yksimoottorinen vesi- ja tiedustelulentokone, jonka voimanlähteenä oli 200 hevosvoiman Benz Bz IV.

Koneita valmistui 1917–1918 kaikkiaan 34 kappaletta ja niiden runkonumerot olivat 1971–1973, 2135 ja 7001–7030.

## Tekniset tiedot

## Lähteet

## Aiheesta muualla

*
* 
* 
*
Mairena del Aljarafe

**Mairena del Aljarafe** on noin 44 000 asukkaan kunta Sevillan metropolialueella Espanjan Andalusiassa. Kunta sijaitsee Sevillan kaupungin lounaispuolella noin seitsemän kilometrin päässä Sevillan historiallisesta keskustasta. Sevillan metron Ciudad Expon ja Cavalerin asemat sijaitsevat Mairena del Aljarafessa.

## Lähteet

### Viitteet

## Aiheesta muualla

*Kunnan virallinen sivusto
Eugène Biletsi Onim

**Eugène Biletsi Onim** (8. elokuuta 1934 – 1. joulukuuta 1997) oli kinshasankongolainen roomalaiskatolinen piispa. Hänet vihittiin papiksi 29. maaliskuuta 1959 ja nimitettiin Idiofan hiippakunnan piispaksi 21. toukokuuta 1970. Piispaksi vihkiminen seurasi 13. syyskuuta. Pääkonsekraattorina toimi Joseph-Albert Malula, jota avustivat Alexander Mbuka-Nzundu ja Martin-Léonard Bakole wa Ilunga.

Biletsi Onim erosi tehtävistään 4. marraskuuta 1994.

## Lähteet
Kloorisyklitsiini

**Kloorisyklitsiini** on antihistamiineihin kuuluva lääkeaine, jota käytetään allergioista johtuvan nuhan, nokkosihottuman ja kutinan hoitoon, sekä oksentelun ehkäisyyn. Sitä voidaan käyttää yhdessä hydrokortisonin kanssa paikallisesti esimerkiksi allergioista ja tulehduksista johtuviin yliherkkyysreaktioihin ja kutinaan. Lisäksi sillä on serotoniinireseptoria estäviä, antikolinergisiä, sekä puuduttavia vaikutuksia.

Kloorisyklitsiiniä myydään Yhdysvalloissa ja muutamissa muissa maissa. Sen kauppanimiä ovat **Di-Paralene**, **Mantadil**, **Pruresidine** ja **Trihistan**.

Kloorisyklitsiini on rakenteeltaan piperatsiinijohdos ja on rakenteellisesti lähellä syklitsiiniä, joka myös on antihistamiini ja oksentelulääke. Kloorisyklitsiini esiintyy hydrokloridimuodossa (kloorisyklitsiinihydrokloridi).

## Vaikutusmekanismi
Kloorisyklitsiini on vaikutusmekanismiltaan histamiini H1 -reseptorin antagonisti eli reseptorinsalpaaja. Sillä on myös lievä muskariinireseptoria estävä, lihasjännitystä estävä ja noradrenaliinin toimintaa vahvistava vaikutus.

Rottakokeissa kloorisyklitsiinin on todettu leviävän annostelun jälkeen joka puolelle elimistöä. Suurimpina pitoisuuksina sitä oli keuhkoissa, munuaisissa, pernassa ja maksassa.

Kloorisyklitsiini hajoaa elimistössä muiksi aineiksi syklitsiiniä hitaammin. Yhdiste metaboloituu syklitsiinin tavoin N-demetyloituneeseen muotoonsa eli norkloorisyklitsiiniksi (C17H19ClN2). Norkloorisyklitsiinillä on vähäinen antihistamiinivaikutus. Norkloorisyklitsiiniä käytetään samantapaisen pahoinvointilääkkeen, meklotsiinin, valmistuksessa.

## Sivuvaikutukset
Kloorisyklitsiinin sivuvaikutukset ovat yleensä lieviä. Tavanomaisia antikolinergisiä haittoja kuten suun kuivumista voi antimuskariinisen vaikutuksen vuoksi esiintyä. Keskushermostoperäisinä oireina voi esiintyä huimausta ja koordinaatiokyvyn heikkenemistä ja muita antihistamiinien tyypillisiä keskushermoston lamautumisesta seuraavia haittoja.

## Lähteet

## Aiheesta muualla
* ChemSpider: Kloorisyklitsiini (2609)  
* ChEMBL: Kloorisyklitsiini (CHEMBL22150) 
* UNII: Kloorisyklitsiini (M26C4IP44P)
Jiujiang

**Jiujiang** (, pinyin: Jiǔjiāng Shì) on prefektuuritason kaupunki Kiinan Jiangxin maakunnan pohjoisosassa. Kaupungin keskusta sijaitsee linnuntietä noin 115 kilometriä maakunnan pääkaupungista Nanchangista pohjoiseen. Prefektuurin pinta-ala on 18&nbsp;823 neliökilometriä ja väkiluku 4,73 miljoonaa (2010). Suomeksi *jiǔjiāng* tarkoittaa yhdeksää jokea. 

Prefektuuri rajoittuu pohjoisessa Xianningin, Huangshin, Huanggangin, Anqingin, itässä Chizhoun ja Shangraon, etelässä Nanchangin ja Yichunin, lännessä Yueyangin prefektuureihin.

Vuonna 2005 kaupunki kärsi pieniä vahinkoja Ruichangin maanjäristyksessä, myös muutamia kuolonuhreja raportoitiin Jiujiangin alueelta.

## Hallinnollinen jako
Piirikuntatasolla prefektuuri jakautuu kolmeen kaupunkipiiriin, kolmeen piirikuntatason kaupunkiin ja seitsemään piirikuntaan seuraavasti:

;Kaupunkipiirit (3)
1. Xunyang (浔阳区),
2. Lianxi (濂溪区),
3. Chaisang (柴桑区),
;Piirikuntatason kaupungit (3)
4. Ruichang (瑞昌市),
5. Gongqingcheng (共青城市),
6. Lushan (庐山市),

;Piirikunnat (7)
7. Wuning (武宁县),
8. Xiushui (修水县),
9. Yongxiu (永修县),
10. De’an (德安县),
11. Duchang (都昌县),
12. Hukou (湖口县) ja
13. Pengze (彭泽县).

 

## Ystävyyskaupungit
* Kajaani, Suomi
* Koper, Slovenia
* Louisville, Yhdysvallat

## Lähteet

## Aiheesta muualla
Sílvia Soler Espinosa

**Sílvia Soler Espinosa** (s. 19. marraskuuta 1987 Elche) on espanjalainen tennispelaaja. Parhaimmillaan hän on ollut kaksinpelissä WTA-listan sijalla 54 toukokuussa 2012. Hän on voittanut urallaan yhden WTA-turnauksen nelinpelissä.

Soler Espinosa pelasi Grand Slam -turnauksen pääsarjassa ensimmäisen kerran Ranskan avoimissa 2011, jossa hän pääsi toiselle kierrokselle voitettuaan Jelena Vesninan. Toisella kierroksella hän hävisi Li Nalle. Samana vuonna Yhdysvaltain avoimissa hän eteni kolmannelle kierrokselle voitettuaan Kimiko Date-Krummin ja Kaia Kanepin. Kolmannella kierroksella hän hävisi Carla Suárez Navarrolle.

## Lähteet

## Aiheesta muualla
*
Kauna (filosofia)

**Kaunalla** () tarkoitetaan filosofiassa ja psykologiassa "oikeutettua" paheksuntaa tai vihamielisyyttä. Kauna suuntautuu siihen, minkä yksilö tunnistaa turhautumisensa syyksi. Väärinkohtelun, vihamielisyyden, heikkouden, huonommuuden tai kateuden tunne suhteessa tähän syyhyn synnyttää moraalisuuden, joka haastaa turhautumisen lähteen. Minä luo vihollisen erottaaksensa itsensä syyllisyydestä.

## Historia

Eksistentliaalifilosofi Søren Kierkegaard esitteli kaunan filosofisena ja psykologisena käsitteenä 1800-luvulla. Myöhemmin Friedrich Nietzsche laajensi käsitettä itsenäisesti. Kaunalla onkin keskeinen osa Nietzschen herra-orja-ajattelussa.

## Katso myös
* Projektio (psykologia)
Felicity – neitsyestä nymfomaaniksi

**Felicity – neitsyestä nymfomaaniksi** on vuonna 1979 ensi-iltansa saanut australialainen seksploitaatioelokuva, jonka on ohjannut John D. Lamond.

## Juoni
Elokuva kertoo nuoresta Felicity-tytöstä, jonka seksuaalisuus on heräämässä. Felicity on elänyt sisäoppilaitoksessa suojattua elämää. Hän saa isältään kesälomalahjaksi matkan Hongkongiin. Matkan aikana Felicity tutustuu vapaaseen seksiin, löytää ystäviä ja rakkauden.

## Aiheesta muualla
*
Lentopallon miesten SM-sarjakausi 1986–1987

**Lentopallon miesten mestaruussarjassa** kaudella 1986–1987 pelattiin kymmenen joukkueen runkosarja, josta kuusi parasta selvisi mitalisarjaan ja loput neljä alempaan jatkosarjaan taistelemaan sarjapaikastaan. 

## Miesten SM-sarja

### Runkosarja

### Ylempi jatkosarja
Jatkosarjaan annettiin lähtöpisteitä runkosarjan sijoituksen perusteella 6-4-3-2-1-0

### Mitaliottelut

#### Välierät

#### Loppuottelut

 

#### Pronssiottelut

### Alempi jatkosarja
Jatkosarjaan annettiin lähtöpisteitä runkosarjan sijoituksen perusteella 3-2-1-0

Oriveden Ponnistus putosi suoraan. PNMKY karsintaan.

### Karsintasarja
Karsintasarjaan saivat KuPS ja Veikot -84 kaksi lähtöpistettä.

KuPS nousi SM-sarjaan. Veikot -84 sarjakarsintaan.

### SM-sarjakarsinta

## Lähteet

* Suomen Lentopalloliitto: Miesten SM-taulukot 1957-2009
* Siukonen-Ahola: Urheilu Tieto 1988, Sportti Kustannus Oy ()
* Rauno Liimatainen: Suuri Lentopalloteos II, sivu 302 ()
Jean-Claude Makaya Loembe

**Jean-Claude Makaya Loembe** (s. 13. toukokuuta 1954 Pointe-Noire) on brazzavillenkongolainen roomalaiskatolinen piispa. Hänet vihittiin papiksi 3. heinäkuuta 1983 ja nimitettiin Pointe-Noiren hiippakunnan piispaksi 19. joulukuuta 1994. Piispaksi vihkiminen seurasi 22. huhtikuuta 1995. Pääkonsekraattorina toimi Albert Rouet, jota avustivat Diego Causero ja Barthélémy Batantu.

Makaya Loembe poistettiin virastaan 31. maaliskuuta 2011.

## Lähteet

## Aiheesta muualla
*African bishop removed from office; mismanagement cited Catholicculture.org. 1.4.2011.
Barthélémy Batantu

**Barthélémy Batantu** (14. heinäkuuta 1925 – 26. huhtikuuta 2004) oli brazzavillenkongolainen roomalaiskatolinen arkkipiispa. Hänet vihittiin papiksi 28. kesäkuuta 1959 ja nimitettiin Brazzavillen arkkipiispaksi 15. marraskuuta 1978. Piispaksi vihkiminen seurasi 11. helmikuuta 1979. Pääkonsekraattorina toimi Duraisamy Simon Lourdusamy, jota avustivat Michel-Jules-Joseph-Marie Bernard ja Jean Pierre Marie Orchampt.

Batantu jäi eläkkeelle 23. tammikuuta 2001.

## Lähteet
Venni

**Venni** on vanha suomalainen etunimi, joka on käytössä useimmiten miehen, toisinaan myös naisen nimenä. Se on kasvattanut suosiotaan 2000-luvulla. Nimeä on käytetty myös Vernerin kutsumanimenä. Digi- ja väestötietoviraston tietojen mukaan nimi Venni on Suomessa annettu vuoden 2019 loppuun mennessä noin 940 miehelle, joista yli puolet on syntynyt 2010-luvulla, sekä noin 110 naiselle. 

Vuodesta 2020 lähtien Vennin nimipäivä on 17. elokuuta.

## Tunnettuja Vennejä

* Venni Kuosma (1895–1953), urkuri, pianisti ja musiikkipedagogi
* Venni Kuusio, oik. *Anders Werner Kuusikko* (1903–1938), suomalainen toimittaja ja kirjailija
* Venni Tolppola (s. 2004), jääkiekkoilija

## Katso myös
* Venny Soldan-Brofeldt

## Lähteet
* 

### Viitteet
Apollo 18 (täsmennyssivu)

**Apollo 18** voi tarkoittaa seuraavia:

* Apollo 18, peruutettu avaruuslento
* Apollo–Sojuz, USA:n ja Neuvostoliiton yhteinen avaruuslento
* Apollo 18: Mission to the Moon, Accoladen tietokonepeli C-64:lle vuodelta 1988
* Apollo 18, They Might Be Giants -yhtyeen albumi vuodelta 1992 
* Apollo 18, Atarin PC-tietokonepeli vuodelta 1998
* Apollo 18, Gonzalo López-Gallegon ohjaama tieteiselokuva vuodelta 2011
Cercanías Sevilla

**Cercanías Sevilla** on Renfen liikennöimä lähijunajärjestelmä Sevillan kaupungissa ja ympäryskunnissa Espanjassa. Järjestelmä koostuu viidestä linjasta, joista tällä hetkellä neljä on käytössä. Järjestelmän yhteispituus on 251 kilometriä ja sen varrella on 33 asemaa.

## Linjat

### Linja C-1
Linjan C-1 vuoroväli on ruuhka-aikana 15 minuutin luokkaa ja reittiä liikennöidään Civia-sähköjunayksiköillä.
#### Asemat
*Lora del Río
*Guadajoz
*Los Rosales 
*Cantillana 
*Brenes 
*El Cáñamo 
*La Rinconada 
*Sevilla-Santa Justa    
*San Bernardo    
*Virgen del Rocío  
**[[La Saludin rautatieasema|La Salud]]* (ei käytössä)
*Bellavista
*Dos Hermanas
*Cantaelgallo
*Utrera

### Linja C-2
Noin 10 kilometriä pitkä linja C-2 kulkee Sevillan päärautatieasemalta Guadalquivir-joen haarojen väliselle saarelle, jossa sijaitsee Estadio Olímpico de la Cartuja -stadion. Linjalla tehdään parhaillaan muutostöitä, ja se on tarkoitus ottaa käyttöön keväällä 2012.
#### Asemat
*Sevilla-Santa Justa     
**[[San Jerónimon rautatieasema|San Jerónimo]]*  (suunnitteilla)
*Estadio Olímpico
*Cartuja

### Linja C-3
Linja C-3 kulkee samaa reittiä linjan C-1 kanssa ennen siirtymistään Meridaan vievälle raiteelle. Linjaa liikennöidään vain kolmesti päivässä kumpaankin suuntaan.
#### Asemat
*Sevilla-Santa Justa     
*La Rinconada 
*El Cáñamo 
*Brenes 
*Cantillana 
*Los Rosales 
*Tocina
*Alcolea del Río
*Villanueva del Río-Minas
*Arenillas
*Pedroso
*Fábrica de Pedroso
*Cazalla-Constantina

### Linja C-4
Kehämäinen linja C-4 tekee 18 kilometriä pitkän lenkin noin 20 minuutissa. Junia kulkee koko päivän puolen tunnin välein.
### Asemat
*Sevilla-Santa Justa    
*San Bernardo    
*Virgen del Rocío  
*Padre Pío-Palmete
*Palacio de Congresos

### Linja C-5
Linja C-5 on otettu käyttöön maaliskuussa 2011. Sen vuoroväli on noin 40 minuuttia.
*Virgen del Rocío  
*San Bernardo    
*Sevilla-Santa Justa    
**[[Estación de San Jerónimo|San Jerónimo]]*  (suunnitteilla)
*Camas
*Valencina-Santiponce
*Salteras
*Villanueva del Ariscal-Olivares
*Sanlúcar la Mayor
*Benacazón

## Aiheesta muualla

*Cercanías Sevilla -aikatauluhaku Renfen sivuilla